Παϊδάκια μαριναρισμένα σε μουστάρδα και κρασί
Λαχταριστά αρνίσια παϊδάκια που γίνονται εύκολα και γρήγορα. Το μυστικό τους; Η μαρινάδα με μουστάρδα και κρασί.
1.500 γρ. αρνίσια παϊδάκια, αλάτι, φρεσκοτριμμένο πιπέρι, 80 ml κόκκινο ξηρό κρασί, 20 ml ξίδι βαλσαμικό, 1 κουτ. σούπας μουστάρδα , 1 κουτ. γλυκού πάπρικα γλυκιά, 60 ml τσαγιού ελαιόλαδο, 1 κουτ. σούπας σχοινόπρασο ψιλοκομμένο, 1½ κουτ. γλυκού ξερό θυμάρι, τριμμένο
Για να ετοιμάσουμε τα αρνίσια παϊδάκια μαριναρισμένα σε μουστάρδα και κρασί κάνουμε το εξής: Σε ένα βαθύ μπολ ανακατεύουμε όλα τα υλικά για τη μαρινάδα, ρίχνουμε τα παϊδάκια, ανακατεύουμε ώστε να καλυφθούν καλά από το μείγμα και αφήνουμε στο ψυγείο για 2 ώρες να μαριναριστούν.Προθερμαίνουμε τον φούρνο στους 180° C στη λειτουργία του αέρα.Απλώνουμε τα παϊδάκια σε ένα μεγάλο ταψί και τα περιχύνουμε με τη μαρινάδα.Ψήνουμε για περίπου 25 λεπτά ή μέχρι να ψηθούν όσο μας αρέσουν.Συνοδεύουμε με: πιλάφι ή με πατάτες τηγανητές και πράσινη σαλάτα.
Αρνί,Κρασί,Πάσχα